open-index/open-wikipedia-markdown huggingface dataset:
גמביה (1965–1970)

**גמביה** בין 1965 ל-1970, הייתה מדינה ריבונית עצמאית שחלקה את ראש המדינה שלה עם בריטניה ומדינות אחרות בראשות המלכה אליזבת השנייה. היא קדמה לרפובליקה המודרנית של גמביה.

## היסטוריה
גמביה קיבלה עצמאות מבריטניה בשנת 1965 במסגרת חוק העצמאות של גמביה 1964, שאיחד את מושבת גמביה והפרוטקטורט למדינה ריבונית עצמאית. המלכה הבריטית, אליזבת השנייה, נותרה ראש מדינת גמביה, שחלקה את ריבונה עם ממלכות חבר העמים האחרות. תפקידיה החוקתיים של המלכה הוקצו בעיקר למושל הכללי של גמביה. מושלים כלליים שכיהנו בתפקידם בגמביה היו:

# ג'ון וורברטון פול (18 בפברואר 1965 - 9 בפברואר 1966)
# פארימאנג ממאדי סינגאטה (9 בפברואר 1966 - 24 באפריל 1970)

לאחר שני משאלי עם בנושא, בוטלה המלוכה ב-24 באפריל 1970, אז הפכה גמביה לרפובליקה בחבר העמים הבריטי. משאל העם הראשון בשנת 1965, עם 65.85% בעד ו-34.15% נגד, לא הצליח להגיע לרוב של שני שלישים הדרושים להעברה. השני בשנת 1970 עם 70.45% אחוזים שהצביעו בעד רפובליקה ו-29.55% נגד, הצליח. גמביה אימצה חוקה חדשה בשנת 1970 אשר ביטלה את המלוכה. דאודה ג'ווארה, ראש הממשלה משנת 1965, הפך לנשיא הראשון של גמביה.

המלכה אליזבת השנייה לא ביקרה בגמביה בין 1965 ל-1970. היא ביקרה בה בשנת 1961 (3–5 בדצמבר).

קטגוריה:גמביה: פוליטיקה
קטגוריה:גמביה: היסטוריה
קטגוריה:גמביה: ממשל
קטגוריה:ממלכות חבר העמים הבריטי לשעבר
קטגוריה:מדינות שהוקמו ב-1965
פיקוד החקירות הפליליות של צבא ארצות הברית

**פיקוד החקירות הפליליות של צבא ארצות הברית** (באנגלית: **The United States Army Criminal Investigation Command**) הוא הגוף החוקר עבירות, פשיעות והפרות חמורות של החוק הצבאי בצבא ארצות הברית. הפיקוד הוא גוף חקירה צבאי-נפרד עם אוטונומיה. סוכנים מיוחדים בפיקוד החקירות הפליליות מדווחים למפקד הכללי של הפיקוד, שמעביר את הדיווחים לראש מטה צבא ארצות הברית ולמזכיר הצבא של ארצות הברית.

המשרדיים הראשיים של פיקוד החקירות נמצא בבסיס חיל הנחתים קוונטיקו שבוירג'יניה. בארגון משרתים כ-3,000 חיילים ואזרחים, מתוכם כ-900 סוכנים מיוחדים.

## היסטוריה
ב־17 בספטמבר 1971 הוקם פיקוד החקירה הפלילית של צבא ארצות הברית.

ב-2020 ועדת ביקורת עצמאית פרסמה ממצאים כי חוקרי פיקוד החקירה הפלילית בפורט הוד בנוגע להתנהלות רשלנית של ההנהלה הבכירה שנתנה למפקדים בדרג זוטר יותר לחקור ללא הידע והניסיון הנדרש לבצע חקירה פלילית.
## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קהילת המודיעין האמריקאית
קרחון מורס (אנטארקטיקה)

**קרחון מורס** (באנגלית: **Morse Glacier**) הוא קרחון באזור חוף באנזארה בארץ ווילקס שבמזרח אנטארקטיקה.

הקרחון ממוקם 5 קילומטרים דרומית-מערבית לכף מורס.

הקרחון נשפך אל הצד המזרחי של מפרץ פורפוס.

## היסטוריה
### גילוי ומיפוי הקרחון

הקרחון מופה לראשונה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, שנערך בעונת המחקר (הקיץ האנטארקטי) 1946–1947.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם ויליאם ה. מורס (William H. Morse), מצי ארצות הברית, שהיה עוזר הכלכלן (purser's steward) של הבריג פורפוס (Porpoise) - אחת מהספינות ששימשו את משלחת החקר של ארצות הברית אשר הפליגה בשנים 1848–1842, בפיקודו של צ'ארלס וילקס.

בשל שגיאת כתיב במיפוי, במספר מפות נקרא הקרחון "קרחון מוז" או "קרחון מואוז" (Mose Glacier) במשך מספר שנים.

## קישורים חיצוניים
* קרחון מורס באתר הסקר הגאולוגי של ארצות הברית
* קרחון מורס באתר הגאזט האנטארקטי של ממשלת אוסטרליה
* קרחון מורס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון מורס
* מזג אוויר נוכחי עדכני בקרחון מורס (לרבות זמני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור קרחון מורס
** נתוני מזג אוויר היסטוריים עבור קרחון מורס
** סטטיסטיקות מזג אוויר עבור קרחון מורס

## הערות שוליים

מורס
מריה כריסטינה דה מדיצ'י

**מריה כריסטינה דה מדיצ'י** (; 24 באוגוסט 1609 – 9 באוגוסט 1632) הייתה נסיכת טוסקנה וילדתו הראשונה של קוזימו השני דה מדיצ'י.

## ביוגרפיה
מריה נולדה ב-24 באוגוסט 1609 בפירנצה, לקוזימו השני דה מדיצ'י, הדוכס הגדול של טוסקנה ולמריה מגדלנה, ארכידוכסית אוסטריה. מריה נולדה עם מום נפשי, והוטבלה בכנסייה הקתולית ב-21 בנובמבר 1610.

בשנת 1619, נשלחה מריה להתגורר במנזר קדוש, בניהול מסדר סטיבן הקדוש, שהוקם על ידי אביה.

ב-9 באוגוסט 1632, נפטרה מריה בוילה מדיצ'י דל פוג'ו אימפריאלה.

## קישורים חיצוניים

## הערות שוליים

קטגוריה:אצולה איטלקית
קטגוריה:בית מדיצ'י
קטגוריה:ילידות 1609
קטגוריה:ילידי 1609
קטגוריה:נפטרים ב-1632
מריה מגדלנה, ארכידוכסית אוסטריה

**מריה מגדלנה, ארכידוכסית אוסטריה** (בגרמנית: **Maria Magdalena von Österreich**; 7 באוקטובר 1589 – 1 בנובמבר 1631) הייתה אשתו של קוזימו השני דה מדיצ'י, הדוכס הגדול של טוסקנה.

## ביוגרפיה
מריה מגדלנה נולדה ב-7 באוקטובר 1589 בגראץ, הייתה בתם הצעירה של קרל השני, ארכידוכס אוסטריה ומריה אנה מבוואריה, בתם של אלברכט החמישי, דוכס בוואריה ואנה, ארכידוכסית אוסטריה.

בשנת 1608 התחתנה מריה מגדלנה עם קוזימו דה מדיצ'י, הנסיך הגדול של טוסקנה. אביו של קוזימו, פרדיננדו הראשון דה מדיצ'י, הדוכס הגדול של טוסקנה, סידר את הנישואין על מנת להפיג את האיבה של ספרד (שם אחותה של מריה מגדלנה הייתה המלכה) כלפי טוסקנה, שפרצה בגלל שורה של נישואים פרנקו-טוסקניים.

היא וקוזימו נהנו מחיי נישואים טובים. יחד נולדו להם שמונה ילדים. קוזימו השני נפטר בשנת 1621 והותיר את בנם בן העשר פרדיננדו כדוכס גדול. מריה מגדלנה וחמותה, כריסטינה מלורן, פעלו כעוצרות עד שפרדיננדו התבגר. המזג של מריה מגדלנה היה מקביל לזה של כריסטינה. יחד הם יישרו קו של טוסקנה עם מדינת האפיפיור. הכפילו מחדש את אנשי הדת הטוסקניים; ואפשרו את משפטו של גלילאו גליליי. עם מותו של הדוכס האחרון מאורבינו, במקום לטעון את הדוכסות לפרדיננדו, שהיה נשוי לנכדתו של הדוכס, והיורשת ויטוריה דלה רוברה, הם אפשרו את סיפוחו של האפיפיור אורבנוס השמיני. בשנת 1626 הם אסרו על השכלה של כל נושא טוסקני מחוץ לדוכסות הגדולה, חוק שהוקם לתחייה מאוחר יותר על ידי נכדה של מריה מגדלנה, קוזימו השלישי, הדוכס הגדול של טוסקנה. הרולד אקטון מייחס את שקיעתה של טוסקנה לתקופת עוצרותה. הדוכסות הגדולות האלמנות שלחו את פרדיננדו לסיור באירופה בשנת 1627.

הדוכסית הגדולה נפטרה ב-1 בנובמבר 1631 בגיל 42 בפסאו, לאחר ביקור אצל אחיה לאופולד החמישי, ארכידוכס אוסטריה באינסברוק, בדרך חזרה לביתה.

## משפחתה
בשנת 1608 התחתנה מריה מגדלנה עם קוזימו השני דה מדיצ'י, הדוכס הגדול של טוסקנה, ממנו נולדו לה 8 ילדים:
* **[[מריה כריסטינה דה מדיצ'י|מריה כריסטינה]]** (1609 – 1632), סבלה ככל הנראה מפגיעה מוחית מולדת, לא נישאה
* **[[פרדיננדו השני דה מדיצ'י, הדוכס הגדול של טוסקנה|פרדיננדו השני]]** (1610 – 1670), היורש
* **ג'אן קרלו** (1611 –1663), הועלה ב-1644 על ידי האפיפיור אינוקנטיוס העשירי לדרגת חשמן (קרדינל)
* **מטיאס** (1613 – 1667), מושל סיינה, מת רווק
* **פרנצ'סקו** (1614 – 1634), מת רווק
* **אנה** (1616 – 1676), רעייתו של פרדיננד קרל, ארכידוכס אוסטריה
* **לאופולדו** (1617 – 1675), מושל סיינה, הועלה ב-1667 על ידי האפיפיור קלמנס התשיעי לדרגת חשמן (קרדינל)

## אילן יוחסין

## קישורים חיצוניים

* 

## הערות שוליים

קטגוריה:נשות אצולה במאה ה-17
קטגוריה:גרמנים במאה ה-17
קטגוריה:בית מדיצ'י
קטגוריה:ילידי 1589
קטגוריה:נפטרים ב-1631
Fear for Nobody

"**Fear for Nobody**" (בעברית: "**פחד בשביל אף אחד**") הוא שיר של הלהקה האיטלקית מונסקין. את השיר הוציאה לאור חברת התקליטים סוני מיוזיק אנטרטיינמנט ב-11 בינואר 2019, כרצועה החמישית באלבום הבכורה של הלהקה, *[[Il ballo della vita]]*.

## וידאו קליפ
הווידאו קליפ של השיר, בבימויו של קוורטי, פורסם ב-18 בינואר 2019 בערוץ היוטיוב של מונסקין.

## מיקומי שיא

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2019
קטגוריה:שירי מונסקין
קטגוריה:שירים באנגלית
קטגוריה:שירים על פחד
קטגוריה:סינגלים בהוצאת סוני מיוזיק
קטגוריה:סינגלים בהוצאת RCA רקורדס
מרגה בולט

**מרגה בולט** (בהולנדית: **Marga Bult**; נולדה ב-2 ביולי 1956) היא זמרת הולנדית.

## ביוגרפיה
בולט נולדה בכפר במחוז אוברייסל. ב-1979 הצטרפה בולט לזמרת מריאן וולסינק, חברת להקת טיץ'-אין לשעבר, וביחד הקימו את הצמד המוזיקלי "Tulip". הצמד הוציא לאור ביחד שני סינגלים. ב-1981 נבחרה מבין למעלה מ-200 מועמדות לשמש כסולנית של להקת הבנות "Babe". יחד עם הלהקה הקליטה בולט שני אלבומים וארבע עשרה סינגלים. הלהקה אף נסעה לסיבובי הופעות ברחבי אירופה ואסיה. ב-1986 הלהקה התפרקה.

ב-1987 נבחרה באופן פנימי על ידי רשות השידור ההולנדית לייצג את המדינה באירוויזיון 1987 בבריסל. בקדם-אירוויזיון פרטי היא ביצעה שישה שירים, והשיר שנבחר הוא "Rechtop in de wind". באירוויזיון, היא הגיעה למקום החמישי.

במהלך שנות התשעים החלה לשמש כמגישה במספר ערוצי טלוויזיה. באירוויזיון 1996 היא הקריאה את תוצאות הניקוד של הולנד. בשנת 2000 חברה לזמרות מגי מקניל וסנדרה רימר, שייצגו גם הן את הולנד באירוויזיון, והן החלו להופיע ביחד כהרכב המוזיקלי "Dutch-Diva's". ב-2012 הקליטה גרסה מחודשת לשיר אותו ביצעה באירוויזיון.

## קישורים חיצוניים

* 

קטגוריה:זמרות הולנדיות
קטגוריה:מנחות טלוויזיה הולנדיות
קטגוריה:נציגי הולנד באירוויזיון
קטגוריה:משתתפי אירוויזיון 1987
קטגוריה:זמרים הולנדים
קטגוריה:זמרי פופ
קטגוריה:זמרות פופ
קטגוריה:ילידות 1956
קטגוריה:הולנדים שנולדו ב-1956
1-800-273-8255

"**1-800-273-8255**" הוא סינגל של הראפר האמריקאי לוג'יק בהשתתפות הזמרת הקנדית אלסיה קארה והזמר האמריקאי חאליד. הסינגל יצא ב-27 באפריל 2017, והוא מופיע באלבום האולפן השלישי של לוג'יק, *Everybody*. הסינגל נקרא על שם מספר הטלפון של קו ההצלה הלאומי למניעת התאבדויות . השיר הופק על ידי לוג'יק ו-6ix, ונכתב על ידי שלושת המבצעים, ביחד עם דילן וויגינס, 6ix ואנדרו טגארט מהצ'יינסמוקרס. השיר הגיע למקום השלישי בבילבורד הוט 100 וקיבל מועמדות לשיר השנה ולווידאו קליפ הטוב ביותר בטקס פרסי גראמי ה-60. נכון ליוני 2021, לשיר יש יותר ממיליארד השמעות בספוטיפיי.

## רקע
בראיון לאתר Genius אמר לוג'יק כי:

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## וידאו קליפ
הווידאו קליפ של השיר יצא לראשונה ב-17 באוגוסט 2017, בערוץ ה-Vevo של לוג'יק ביוטיוב. הווידאו קליפ, שבוים על ידי אנדי הינס, מראה צעיר שנאבק בתחושה שהוא מתקבל בשל נטייתו מינית. בין הידוענים שמופיעים בווידאו קליפ נראים קוי סטיוארט, נולן גולד, דון צ'ידל, לואיס גוזמן ומת'יו מודין. נכון ליוני 2021, לווידאו קליפ יש יותר מ-419 מיליון צפיות ביוטיוב.

## השפעה
על פי קו ההצלה הלאומי למניעת התאבדויות , בשלושת השבועות שלאחר יציאתו של הסינגל, השיחות שהופנו לקו ההצלה עלו בכ-27%, בעוד שמספר ביקורי האתר הראשי של קו ההצלה עלה מ-300,000 ל-400,000 בחודשים שלאחר מכן. על פי המגזין בילבורד, ביום צאתו של השיר, מספר השיחות למוקד היה למעלה מ-4,573 שיחות, ונחשב לנפח השירות היומי השני בגובהו בארצות הברית.

מנהלת התקשורת של Lifeline פרנסס גונזלס דיווחה כי לאחר קיום פרסי הווידאו קליפים של MTV ב-2017, המוקד חווה עלייה של כ-50% במספר השיחות. לפי הדיווחים, העלייה קרתה כתוצאה מביצוע השיר במהלך המופע, כמו גם מהנאום שנשאה הזמרת האמריקאית קשה, שהציגה את מבצעי השיר.

במהלך טקס פרסי גראמי ה-60, שהתקיים ב-2018, ביצעו לוג'יק, אליסיה קארה וחאליד את השיר, כמחווה לסולן הראשי של סאונדגארדן כריס קורנל ולסולן הראשי של לינקין פארק, צ'סטר בנינגטון. שניהם התאבדו ב-2017. השיר בוצע לאחר קיום המחווה השנתית לזכרם, שהתקיימה בבנינגטון , ורמונט.

## רמיקס
ב-13 באוקטובר 2017, יצא רמיקס ספרדי בשיתוף פעולה עם הזמר הקולומביאני חואנס. הראפר ליל דורק הוציא עיבוד מחדש בשם  לסינגל, באלבומו *Just Cause Y'all Waited*.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לוג'יק
קטגוריה:שירי אלסיה קארה
קטגוריה:שירי חאליד
קטגוריה:שירים באנגלית
קטגוריה:שירי להט"ב
קטגוריה:שירים על התאבדות
קטגוריה:שירים על שיחות טלפון
קטגוריה:בלדות משנות ה-2010
קטגוריה:בלדות פופ
קטגוריה:שירי היפ הופ אמריקאיים
קטגוריה:שירי פופ ראפ
קטגוריה:שירי R&B עכשוויים אמריקאיים
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת דף ג'אם רקורדינגס
על המשמעות

**על המשמעות** הוא הסכת העוסק ברעיונות ובהוגים שמעצבים את פני החברה הישראלית, מנקודת מבט ימנית-שמרנית.

ההסכת מוגש על ידי תמיר דורטל, פעיל מאז אפריל 2019 וכולל מעל 700 פרקים העוסקים בנושאים ובהם היסטוריה, פילוסופיה, זהות, פוליטיקה ואקטואליה באמצעות ראיונות עם אישים, ובהם חברי הכנסת, משפטנים וחוקרים. לפודקאסט נרשמו מעל 17 מיליון האזנות באתר יוטיוב, והוא נבחר בדירוגים באתרים שונים "הפודקאסטים הטובים ביותר". הוא מתיימר להציג אלטרנטיבה לתקשורת הפופולרית, ומשווק את עצמו כמי שמנהל שיחות מעמיקות יותר מהמקובל.

החל מאוגוסט 2023 הפודקאסט נכלל באתר "מידה" ומכלול הפודקאסטים והפלטפורמות שבו במסגרת שיתוף פעולה אשר נועד ליצור גוף תקשורת עצמאי ובלתי תלוי.

בינואר 2025 הוחלט על סיום שיתוף הפעולה עם האתר מידה ויציאה לדרך עצמאית.

## רקע
יוצר הפודקאסט תמיר דורטל הוא פעיל חברתי, עורך דין בוגר האוניברסיטה העברית בירושלים ומכינת עין פרת. מורה בתיכון הרטמן שבעבר עבד בקרן תקווה כמנהל תוכנית אקסודוס בירושלים וכמרצה לכלכלה במכון שלום הרטמן. גדל בבית חילוני מסורתי וחזר בתשובה בגיל 24.

לדבריו, בחר לפתוח את הפודקאסט בשל מחסור שגילה בהנגשת תוכני יהדות במאה ה-21, שמרנות, פילוסופיה פוליטית, כלכלה וחירות הפרט.

בעיתון ידיעות אחרונות אוזכר הפודקאסט בקצרה כהמלצת האזנה לפודקאסטים מהצד הימני של המפה הפוליטית בהקשר של המחאה נגד הרפורמה המשפטית. והוא זכה להמלצות בעיתוני הימין מקור ראשון וערוץ 7.

ביולי 2025 לאחר שחדשות 12 פרסם כי רק 12% מתגדים לעסקה לשחרור חטופים, פרסם תמיר דורטל כי כאשר מציגים לציבור היבטים נוספים של העסקה, ההתנגדות עולה ל-46%.

## פורמט
רוב הפרקים מועברים בצורה של ראיונות אישיים, בהם דורטל שואל את המרואיין שאלות ונותן לו במה להשיב ארוכות ללא אילוצי זמן. לרוב ההקלטה מתבצעת במפגש פנים מול פנים, ולא באמצעות רשת האינטרנט. חלק מהפרקים הם הרצאות של דורטל עצמו.

## הפקת הפודקאסטים
את הפודקאסט מפיק דורטל, בשיתוף צוות הפקה הכולל גם מתנדבים, ובמימון שמקורו בין היתר בתרומות מהמאזינים. הצוות עוסק גם בהפקת פודקאסטים נוספים, בהם "השימוע", "על המלחמה" ו"המצביא מנצח".

## תחרויות
* בשנת 2023 הגיע הפודקאסט למקום הראשון בתחרות "הפודקאסטים הטובים ביותר" של אתר Geektime בקטגוריית הפודקאסט העצמאי של השנה. בנוסף הגיע הפודקאסט למקום השני בשנה זו בקטגוריית פודקאסט ההעשרה של השנה.
* בשנת 2022 הגיע הפודקאסט למקום השני בתחרות "הפודקאסטים הטובים ביותר" של אתר Geektime בקטגוריית הפודקאסט העצמאי של השנה.
* בשנת 2021 הגיע הפודקאסט למקום השני בתחרות "הפודקאסטים הטובים ביותר" של אתר Geektime בקטגוריית האקטואליה/פוליטיקה.
* בשנת 2020 הגיע הפודקאסט לגמר בתחרות "הפודקאסטים הטובים ביותר" של אתר Geektime בקטגוריית בקטגוריית ראיונות.

### על המשמעות+
בשנת 2022 פתח הפודקאסט תוכנית למנויים בלבד הנקראת "על המשמעות+".

## גלריית תמונות

קובץ:Tamir Dortal Haim Navon.jpg|ממוזער|תמיר דורטל והרב חיים נבון אפריל 2020
קובץ:TamirDortal01.jpg|ממוזער|תמיר דורטל נואם בכנס החירות 2023
קובץ:TamirDortal02.jpg|ממוזער|תמיר דורטל בפאנל בכנס החירות 2023


## קישורים חיצוניים

* 

* אתר על המשמעות
* על-המשמעות באתר podcastim.org.il
* על המשמעות באתר ערוץ 7
* 
* 
* 
* 
* 
* "רציתי שהמתנחלים יסבלו. חשבתי שהם האויב", תמיר דורטל על המעבר משמאל לימין, בראיון בערוץ הידברות

## הערות שוליים

קטגוריה:פודקאסטים ישראליים
החלטה 2560 של מועצת הביטחון של האו"ם

**החלטה 2560 של מועצת הביטחון של האו"ם** היא החלטה של מועצת הביטחון של האו"ם מ-29 בדצמבר 2020, שעסקה בהתקוממויות של ארגוני טרור אסלמיים בין לאומיים. זו הייתה החלטת מועצת הביטחון של האו"ם האחרונה של השנה.

ההחלטה, שאומצה בפה אחד, עודדה את המדינות החברות לפעול באופן פעיל יותר ביחס לאכיפת הסנקציות על יחידים וקבוצות הקשורים למדינה האסלאמית ואל-קאעדה. מועצת הביטחון דחקה במדינות לקיים אינטראקציה רבה יותר עם הוועדה המוקדשת לפיקוח על אכיפת הסנקציות נגד קבוצות טרור אלה הממוקמות בעיראק, סוריה, לוב וסומליה. 

בנוסף, ההחלטה דחפה להגשתה לוועדת הרשימות והנתונים בדבר יחידים, קבוצות, התחייבויות וגופים שיכולים לעמוד בקריטריונים שנקבעו בהחלטה 2368, כדי לשמור על החומר אודות רשומות הסנקציות של דאעש ואל-קאעידה עדכני. כמו כן, המליצה להקים צוות לפיקוח על הסנקציות, ללמוד את הליכי הפטור שנקבעו בהחלטה 2368, ולנסח ייעוץ לוועדה האם נדרש עדכון פטור.

## קישורים חיצוניים

* [טקסט ההחלטה באתר undocs.org](https://undocs.org/S/RES/2560(2020))

## הערות שוליים

2560
קטגוריה:דפים עם תרגומים שלא נסקרו
קטגוריה:המדינה האסלאמית
קטגוריה:אל-קאעדה
2560
2560
פרובינציית ניו יורק

**פרובינציית ניו יורק** (באנגלית: **Province of New York**) הייתה אחת משלוש עשרה המושבות בצפון אמריקה שנפרדו מבריטניה בהכרזת העצמאות של ארצות הברית בשנת 1776. המושבה הוקמה לאחר שממלכת אנגליה כבשה את המושבה ההולנדית הולנד החדשה.

## גאוגרפיה
פרובינציית ניו יורק הקיפה לחלוטין את מה שהיא כיום מדינת ניו יורק. בתחילה היא כללה גם את תחומי המדינות של ניו ג'רזי, דלאוור וורמונט, כמו גם חלקים של קונטיקט, מסצ'וסטס ומיין. המחוז קיבל את שמו החדש לאחר הכיבוש לכבוד ג'יימס, דוכס יורק ואחיו של צ'ארלס השני, מלך אנגליה.

## היסטוריה
בשנת 1664 נחתו כוחות בריטיים במפרץ גרייבסנד, ברוקלין, תפסו את המעבורת החוצה את האיסט ריבר (הנהר המזרחי) וכבשו את העיר בלא כל התנגדות מצד התושבים המקומיים אשר שנאו את המושל המקומי פטר סטויוסאנט. הכוחות ההולנדיים המקומיים נשלחו לביתם בלא כל התנגדות מצידם. 

הבריטים שינו את שם העיר ל"ניו יורק" על שמו של אחיו של מלך אנגליה - ג'יימס השני, הדוכס מיורק, וב-12 ביוני 1665 מונה תומאס וילט לראש העיר הראשון של ניו יורק.

ההולנדים כבשו את המושבה לזמן קצר בשנת 1673, ושינו את שמה ל"ניו אורנג'" אולם החכירו אותה לאנגלים בשנית בשנת 1674 בלא הגבלת זמן, כחלק מהסכמי השלום במלחמה האנגלית-הולנדית השלישית. ב-1 בנובמבר 1683 התעגנה צורת הממשל במושבה וניתן לה שם רשמי 'פרובינציית ניו יורק', אשר הייתה מחולקת מבחינה אדמיניסטרטיבית לשנים עשר מחוזות, שכל אחד היה מחולק לעיירות.

כבר בראשית הקמתה הייתה ניו יורק עיר קוסמופוליטית - יהודים שברחו מברזיל התיישבו בעיר, אירים רבים התיישבו בה (יום סנט פטריק הראשון שנחגג בעיר היה ב-17 במרץ 1756).

אף שבראשיתה של מלחמת העצמאות האמריקנית הותך פסלו של המלך ג'ורג' השלישי, והשתמשו בו ליצירת כדורי תותחים, הייתה העיר ברובה מלוכנית. חמישה קרבות נערכו בקרבת העיר בשנת 1776 ובהם קרב לונג איילנד, שנערך בברוקלין ב-27 באוגוסט. רבע מבנייני העיר נהרסו בשריפה הגדולה ב-21 בספטמבר, בעקבות הניצחון הבריטי בקרב הארלם הייטס.
העיר נכבשה על ידי הבריטים לאחר נפילתה של מצודת וושינגטון  לידיהם ב-16 בנובמבר 1776, והם החזיקו בעיר עד "יום הפינוי" בספטמבר 1783.

## ראו גם
* שלוש עשרה המושבות

ניו יורק
קטגוריה:ניו יורק: היסטוריה
בעיית המילה

**בעיית המילה** היא אחת מבעיות ההכרעה העיקריות באלגברה קומבינטורית, הראשונה משלוש בעיות דן. הבעיה היא לקבוע, באובייקט אלגברי (חבורה, חבורה למחצה, חוג וכדומה) הנתון על ידי ייצוג סופי, האם מילה נתונה שווה לאיבר היחידה. בעיית המילה אינה פתירה בחבורה כללית, ואפילו לא בחבורה פתירה כללית (Kharlampovich 1981).

הפתירות של בעיית המילה בחבורה הנתונה על ידי יוצרים ויחסים אינה תלויה בייצוג. הבעיה פתירה בחבורה אם ורק אם פונקציית דן של החבורה היא רקורסיבית.

בעיית המילה פתירה בחבורות עם יחס יחיד (Magnus, 1932). לא ידוע האם בעיית המילה פתירה בכל חבורה עם שני יחסים. את הדוגמה הראשונה לחבורה מוצגת סופית עם בעיית מילה לא פתירה נתנו Novikov (ב-1955) ו-Boone (ב-1959), משני צידי מסך הברזל, ובאופן בלתי תלוי. לחבורה נוצרת סופית יש בעיית מילה פתירה אם ורק אם היא מוכלת בחבורה פשוטה המוכלת בחבורה מוצגת סופית (זהו **משפט Boone-Higman**, 1973).

בעיית המילה אינה פתירה במונויד \  (Tsejtin, 1958).

## ראו גם
* בעיית הצמידות
קטגוריה:תורת החבורות הקומבינטורית
ישראל קניג

**ישראל קניג** (25 באוגוסט 1924 – 2 במרץ 2026) היה לוחם לח"י ששימש ממונה על מחוז הצפון של משרד הפנים במשך 18 שנים. חיבר את מסמך קניג.

## ביוגרפיה
ישראל קניג נולד בווירשוב שבפולין, ועלה לארץ ישראל בשנת 1934 עם משפחתו. בשנת 1942 הצטרף למחתרת הלח"י ופעל בתל אביב ואף השתתף בהתקפה על האינטליג'נס הבריטי בתל אביב ופינה פצוע. שמו המחתרתי היה "שמשון".

ב-1950 התקבל לעבודה בשירות המדינה בתפקיד קצין ביקורת גבולות.

בדצמבר 1957 נישא לליליאן לבית קרטוף, ניצולת השואה, ממנה התאלמן בשנת 1991. נולדו להם ארבעה ילדים.

בשנות ה-50 סיים לימודי משפטים, ובשנים 1964–1965 למד ב.

ב-1968 מונה לממונה על מחוז הצפון. שימש כיו"ר ועדת משק לשעת חירום בפיקוד הצפון במהלך מלחמת ששת הימים. אחרי המלחמה התווה את קווי תוכנית המיתאר החדשה למחוז הצפון שבמסגרתה הוקמו על ידי משרד השיכון 60 יישובים.

ב־1970 התנדב להג"א והיה יועץ אישי לראש הג"א, בדרגת רס"ן.

ב-1976 פרסם את מסמך קניג בדבר הטיפול במגזר הערבי בגליל, אשר עורר סערה ציבורית.

ב-1986 פרש לגמלאות.

קניג נפטר ב-1 במרץ 2026 בגיל 101 , והובא למנוחות בנוף הגליל.

## קישורים חיצוניים
* ישראל קניג, באתר לח"י

## הערות שוליים

קטגוריה:קצרמר ישראלים
קטגוריה:לוחמי הלח"י
קטגוריה:ישראלים ילידי פולין
קטגוריה:אנשי העלייה החמישית
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1924
קטגוריה:ישראלים שנפטרו ב-2026
פטריוט ליג

**פטריוט ליג** (באנגלית:**Patriot League**) הוא ארגון ורסיטי אמריקאי, בו שותפים ספורטאים ממספר מוסדות להשכלה גבוהה בצפון-מזרח ארצות הברית.

הליגה הוקמה שנת 1984 במסגרת NCAA. היא כוללת 10 חברים מלאים: אמריקן יוניברסיטי, האקדמיה הצבאית של ארצות הברית, אוניברסיטת בוסטון, אוניברסיטת באקנל, אוניברסיטת קולגייט, קולג' הצלב הקדוש, קולג' לפייט, אוניברסיטת ליהיי, אוניברסיטת לויולה במרילנד והאקדמיה הימית של ארצות הברית. בנוסף לכך, מספר מוסדות חינוך משתתפות תחרויות בענפי ספורט בודדים.

חברי הליגה הם מוסדות בעלי מסורת בתחרויות תוכניות ספורט. משחק פוטבול אמריקאי בין קולג' לפייט לבין אוניברסיטת ליהיי מתקיים ברציפות החל משנת 1884.

הליגה הוקמה בשנת 1986 בתחרות פוטבול ומשנת 1990 היא ידועה בשם הנוכחי. בשנת 1990/91 היא התרחבה ל-22 ענפי ספורט לנשים וגברים.

## ענפי ספורט

## גביע הנשיא
הקבוצה שזכתה במרב נקודות בחישוב הכולל מקבלת גביע הנשיא. קבוצת אוניברסיטת באקנל זכתה בגביע 18 פעמים וקבוצת הצי זכתה 8 פעמים.

## כדורסל
בתחרויות כדורסל לגברים קבוצות אוניברסיטת באקנל וקולג' הצלב הקדוש זכו 6 פעמים כ"א. הקבוצה שמנצחת בתחרות נכנסת לטורניר אליפות המכללות בכדורסל.

בריין כהן שחקן של אוניברסיטת באקנל היה שחקן הגנה מצטיין במשך שלוש שנים 2010-2012 ברציפות. צ'ארלס לי היה השחקן המצטיין של הפיינל פור שנתיים ברציפות. ג'הייבה פלויד היה שחקן ההגנה המצטיין בשנים 2019-2018.

בתחרויות כדורסל נשים קבוצת "קולג' הצלב הקדוש" זכתה 11 פעמים.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:NCAA
ג'וליאן סקוט

**ג'וליאן א. סקוט** (באנגלית: **Julian Scott** ; 14 בפברואר 1846 - 4 ביולי 1901) נולד בג'ונסון, ורמונט, ושימש מתופף של צבא האיחוד במהלך מלחמת האזרחים האמריקאית, שם קיבל את עיטור הצבא הגבוה ביותר באמריקה על מעשיו. הוא היה צייר אמריקאי ואמן מלחמת אזרחים.

## ביוגרפיה
ג'וליאן סקוט היה הילד הרביעי, מתוך שמונה ילדים, שנולדו לצ'ארלס סקוט, שען, ואשתו לוסי קלום (1821 - 26 באפריל 1855). לוסי סקוט נפטרה בלידה וצ'ארלס סקוט התחתן בשנית, בשנת 1860, עם סוזן פולארד.

במהלך מלחמת האזרחים האמריקאית, אחיו הבכור של ג'וליאן, לוסיאן, שירת עם הגדוד הרביעי של הארטילריה האמריקאית, הוא נפצע בקרב ונפל בשבי בדצמבר 1864 וכמעט נפטר בכלא מרעב. אחיו הצעיר של ג'וליאן, צ'ארלי, התגייס בגיל 13 והפך לחצוצרן. לאחר המלחמה עבר צ'ארלי למיזורי, אחר כך לבוסטון, שם הפך לרופא. אחיו, פרסי, הפך לעורך דין באילינוי.

סקוט התחתן ונולדה לו בת אחת, אך מאוחר יותר הוא ואשתו נפרדו.

סקוט קיבל את השכלתו המוקדמת באקדמיה למויל - קולג' ג'ונסון סטייט, שם נקראת הגלריה הראשית לזכרו. סקוט המשיך את לימודיו באקדמיה הלאומית לעיצוב בניו יורק, ולאחר מכן למד אצל עמנואל לויצה עד שנת 1868. במהלך מלחמת האזרחים התגייס סקוט לחיל הרגלים השלישי של ורמונט ב־1 ביוני 1861, בגיל 15. בפברואר 1865 קיבל את אות הכבוד על הצלת חיילים פצועים בעת שהיו תחת ירי האויב במהלך הקרב במילס לי בווירג'יניה.

כשהמלחמה הסתיימה הוא נסע לפריז ושטוטגרט כדי להמשיך את השכלתו בציור.

עבודת המופת של סקוט בשנת 1872, ממוקמת בבית מדינת ורמונט. הציור ממחיש את תרומת מדינת מולדתו ורמונט במלחמת האזרחים האמריקאית והוא משמעותי בהיעדר האדרת המלחמה ובמקום זאת מראה את הסבל וההקרבה האנושית הקשורים למלחמה.

סקוט נסע מערבה כחלק ממשלחת סקר, וצייר את הילידים בניו מקסיקו, אריזונה ואוקלהומה. רבות מיצירותיו ממשלחת זו תלויות כעת במוזיאון לאמנות של אוניברסיטת פנסילבניה.

סקוט נקבר בבית העלמין הילסייד הממוקם בסקוטש פליינס, ניו ג'רזי.

## גלריה

File:Village magnates, by Julian Scott.jpg|ראשי הכפר, (1880)

File:Death-sedgwick.JPG

File:Julian Scott - Sitting Bull - 1985.66.362,137 - Smithsonian American Art Museum.jpg

File:Sold by Boston Public Library.jpg

File:The Road March by Julian Scott, 1879.png

File:Julian Scott - A Break, Playing Cards - 75.97 - Indianapolis Museum of Art.jpg


## קישורים חיצוניים

* 

## הערות שוליים

קטגוריה:אמריקאים ילידי ורמונט
קטגוריה:ציירים אמריקאים
קטגוריה:מתופפים אמריקאים
קטגוריה:אמריקאים שנולדו ב-1846
קטגוריה:אמריקאים שנפטרו ב-1901
תחנת באומנסקאיה

**תחנת באומנסקאיה** (ברוסית: **Бауманская**) היא תחנת הרכבת התחתית של מוסקבה בקו ארבטסקו פוקרובסקאיה.

התחנה ממוקמת ברובע בסמאני וקרויה על שם מהפכן ניקולאי באומן  .

תחנת באומנסקאיה נפתחה ב-18 בינואר 1944,  והיא נחשבת לאתר מורשת של רוסיה.

התחנה תוכננה כחלק מהשלב השלישי של בניית רדיוס פוקרובסקי בשם "ספרטקובסקאיה". עבודות הבנייה החלו בשנת 1938, ובתחילת מלחמת העולם השנייה המנהרה הייתה בנויה ב-70%, ולאחר מכן הוקפאה הבנייה עד 1943. כעבור שנה נפתחה התחנה בשם "באומנסקאיה".

## גלריה

קובץ:Наземный вестибюль станции метро Бауманская 2023-03-01.jpg|לובי התחנה  


## קישורים חיצוניים

## הערות שוליים

באומנסקאיה
קרינה שטוטלנד

**קרינה שטוטלנד** (נולדה ב-24 בפברואר 1977) היא עיתונאית ועורכת המגזין "לאשה". זוכת פרס סוקולוב לתקשורת כתובה 2021.

## ביוגרפיה
קרינה שטוטלנד נולדה בקייב שבאוקראינה. בגיל שנתיים וחצי עלתה לישראל עם משפחתה למרכז הקליטה בעתלית. לאחר כחצי שנה עברה עם משפחתה וגדלה בבאר שבע. כבר בגיל 12, החלה לכתוב בעיתונים, ובנעוריה הייתה כתבת של המקומון הבאר-שבעי "שבע". שירתה בצה"ל ככתבת של השבועון "במחנה". קרינה בעלת תואר ראשון במשפטים מאוניברסיטת תל אביב. התמחתה ברשות לאיסור הלבנת הון והוסמכה כעורכת דין.

## קריירה מקצועית
כתבה במגזין "פירמה" של העיתון "גלובס". בשנת 2005, הצטרפה לעיתון "ידיעות אחרונות", כעורכת במוסף היומי "24 שעות", ובהמשך כסגנית עורך המוסף השבועי "7 לילות". בשנת 2008, מונתה לעורכת המוסף "זמנים מודרניים".

### עורכת השבועון לאשה
בנובמבר 2014 מונתה לעורכת המגזין "לאשה". בינואר 2016 נתבעו שטוטלנד וידיעות אחרונות, על ידי העיתונאית גפי אמיר בטענה, שפוטרה בניגוד לנהלים ולהסכמים הקיבוציים, תוך אפליה על רקע גיל. בית המשפט דחה את התביעה של אמיר.

אחד הפרויקטים הבולטים בעבודתה היה ב-2016, בחשיפתן של נשים שעברו אונס או תקיפה מינית, והבאתן לתודעה הציבורית, יחד עם העיתונאית שרון רופא אופיר, שתיעדה את וידויי הנשים ודרכי התמודדותן.

על תרומתה העיתונאית קיבלה ב-2021 את פרס סוקולוב, בפעם הראשונה שהפרס ניתן לעיתונאית או עורכת ממגזין נשים, מאז הקמת הפרס בשנת 1956.

בנימוקי ועדת הפרס נאמר: "קרינה הרחיבה את תחומי עיסוקו של השבועון לאשה לדיון בחסמים המקשים על נשים בהשתלבות ובהתקדמות בחברה הישראלית ובביתן. בכך היא תורמת תרומה מהותית להתפתחות העיתון שהוגדר בעבר כייעודי לנשים, אל שיח מעצים ודיון במכשולים הניצבים בעיקר בפני נשים. שילוב תכנים אלה בשבועון הפונה לנשים מכל שכבות האוכלוסייה הוא אמירה צלולה ופורצת דרך בסוגה המגזינית בעברית."

## ספריה
* בשנת 2000, יצא לאור בהוצאת כתר הספר "החיים בירוק: המדריך המחתרתי למתגייסת ולחיילת", אותו כתבה יחד עם אילת ברעם.
* בשנת 2002, ערכו שתיהן את ספרם של אמציה אבני, גדי אמיר ואור-לי להט "גיוס מוצלח: מדריך לארץ הצבא".

## עשייה ציבורית
שטוטלנד עמיתת מכון גשר למנהיגות.

## פרסים
* 2021, פרס סוקולוב לתקשורת כתובה

## קישורים חיצוניים
* 
* 
* 

## הערות שוליים

קטגוריה:בוגרות תיכון מקיף ו' (באר שבע)
קטגוריה:בוגרי תיכון מקיף ו' (באר שבע)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:זוכות פרס סוקולוב
קטגוריה:זוכי פרס סוקולוב
קטגוריה:ישראליות זוכות פרסים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:סגל במחנה
קטגוריה:סגל גלובס
קטגוריה:סגל ידיעות אחרונות
קטגוריה:עולות בשנות ה-1980
קטגוריה:עולים בשנות ה-1980
קטגוריה:עורכות דין ישראליות
קטגוריה:עורכות עיתונים ישראליות
קטגוריה:עורכי דין ישראלים
קטגוריה:עורכי לאשה
קטגוריה:עורכי עיתונים ישראלים
קטגוריה:עיתונאיות ישראליות
באנצ'ה

**בּאנצָ'ה** (ביפנית: **番茶**) הוא תה ירוק יפני מהדרגה הנמוכה ביותר. התה נקטף מאוחר, באוגוסט וספטמבר, משיחים המשמשים לקטיף סנצ'ה קודם לכן. בקטיף זה נקטפים עלים גדולים וגסים יחד עם גבעולים שנותרו לאחר קטיף העלים הצעירים יותר.

באנצ'ה רגיל הוא תה של הקטיף השלישי והרביעי. הוא מורכב מעלים גדולים וגסים המופיעים 15–20 יום לאחר קטיף הסנצ'ה. קיים גם תת-סוג מאוחר "אָקי-באנצ'ה" ( יפ.秋番茶,"באנצ'ה סתוי"), המורכב מזרדים קטנים שנותרו לאחר קטיף הבאנצ'ה. הבאנצ'ה האיכותי ביותר נקטף ביוני.

בשל איכותו הנחותה בהשוואה לסנצ'ה, הבאנצ'ה אינו מסווג בהתאם למקום הגידול.

טעמו של באנצ'ה הוא חזק יותר מסנצ'ה, ולכן יפנים שותים אותו לרוב בזמן ארוחה.

## הערות שוליים

קטגוריה:תה יפני
קטגוריה:יפן: תרבות
שולה ברנע

**שולה ברנע** (נולדה ב-1949) היא אשת חינוך, משוררת וסופרת ישראלית.

## ביוגרפיה
שולה ברנע נולדה בחולון ולמדה במגמה ספרותית אצל המשורר דוד לוויתן. היא בעלת תואר ראשון מהאוניברסיטה העברית בלשון עברית ומקרא ועסקה בהנחיית הורים, זוגות ובני הגיל שלישי. כמו כן, הנחתה קבוצות ביבליותרפיה וגישור.

בנוסף שימשה מורה ויועצת חינוכית לילדים ולמבוגרים והייתה אחראית להקמת בתי ספר להורות ולמשפחה במחוז תל אביב במסגרת החינוך הבלתי פורמלי שבמשרד החינוך. עסקה בריכוז הוראת הלשון במכללה למבוגרים בחולון.

ברנע חברה באקו"ם, באגודת הסופרים העברים ובדגש – אגודת אנשי הספרות והשירה בישראל. שירים וסיפורים קצרים שכתבה מפורסמים בכתבי עת שונים וברשת האינטרנט.

אם לשלוש בנות וסבתא לשמונה נכדים. בזמן מלחמת חרבות ברזל, ערכה אסופת שירים על אירועי ה-7 באוקטובר שתורגמה ל-9 שפות, כולל לערבית.

## ספריה
* **מילה**, הוצאה עצמית, 2009 
* **קורים,** פיוטית הוצאה לאור, 2011 
* **קרוב אל האמת**, פרדס הוצאה לאור, 2014 
* **נרקיסים בקיץ**: אוסף סיפורים, סטימצקי, 2017 
* **ניתור פנימה**, שירים, פרדס הוצאה לאור, 2018 
* **כאב עולה צומח**, שירים, הוצאת צבעונים, 2020 
* **סערות בחיי אישה**, רומן, הוצאת אופיר ביכורים, 2021 
***עוקץ מתקתק,** סיפורים, הוצאת אופיר ביכורים, 2021 
***כפתורים מחפשים לולאות**, שירים, הוצאת עיתון 77, 2023 

* **מה עוד לא קרה**, הוצאת זמורה ביתן, 2024
* **וחצי תאוותה**, הוצאת פרדס, 2024

**אנתולוגיות בהן השתתפה**
* מאחד עד עשרה, 2014 הוצאה עצמית
* זכויות יוצרות, 2015 הוצאת פיוטית
* החיים הם סיפור, 2017 הוצאת כתב 
* יותר מסתם אגדות: אוסף של סיפורים קצרים, 2017 הוצאת יהלומים 
* אנתולוגיה בכתב העת מאזנים, של אגודת הסופרים העבריים, בית הסופר, מאי 2018
* שירה עברית, 2018 הוצאת מיתד
* סיפורים מן המטבח, 2018 כתב הוצאה לאור 
* הוליווד כבר גרה כאן: אנתולוגיה לשירה ישראלית, 2015 הוצאת קונטנטו 

## קישורים חיצוניים

* שולה ברנע במיזם "סופרים קוראים" של מרכז הספר והספריות בישראל
*שולה ברנע ב"אוצר הספרות העברית" של כתב העת מוטיב
*שולה ברנע באתר סימניה
*שולה ברנע באתר מרכז הספר והספריות
* 
*שפעת חזירים, מאת שולה ברנע בכתב העת "יונה שחורה"
*אני ואחי, סיפור מאת שולה ברנע ב”פרויקט הסיפור התנכי וההיסטורי” של אתר יקום תרבות
* שושנה ויג בשיחה עם שולה ברנע על הספר "קורים"

## הערות שוליים

קטגוריה:סופרות ישראליות
קטגוריה:משוררות ישראליות
קטגוריה:בוגרות תיכון אילון/חדש (חולון)
קטגוריה:בוגרי תיכון אילון/חדש (חולון)
קטגוריה:ישראליות שנולדו ב-1949
קטגוריה:ישראלים שנולדו ב-1949
ראוט 94

**רואן טיילר ג'ונס** (באנגלית: **Rowan Tyler Jones**; נולד ב-21 במאי 1993), הידוע בשם הבמה **ראוט 94** (באנגלית: **Route 94**), ובשם הבמה הקודם שלו **דרים** (באנגלית: **Dream**), הוא מפיק מוזיקלי ורמיקסר אנגלי. הוא עבד עם מספר אמנים, כמו סקרים , בנגה  וקייטי בי. הסינגל שהוציא, בשיתוף פעולה עם ג'ס גלין, "My Love" זכה להצלחה מסחרית, והגיע למקום הראשון בשלושה מצעדים.

## דיסקוגרפיה
### מיני-אלבומים
* 2011: *Come On* (תחת שם הבמה דרים)
* 2011: *Go Hard / Most High* (תחת שם הבמה דרים)
* 2011: *I Am Dream* (תחת שם הבמה דרים)
* 2012: *This Isn't House* (תחת שם הבמה דרים)
* 2013: *Fly 4 Life*
* 2014: *Misunderstood*
* 2016: *A Brand New Day*
* 2017: *Mind, Body & Soul*
* 2017: *House & Pressure*

## קישורים חיצוניים
* 

## הערות שוליים

קטגוריה:מלחינים אנגלים
קטגוריה:מפיקים מוזיקליים בריטים
קטגוריה:תקליטנים בריטים
קטגוריה:רמיקסרים
קטגוריה:אנגלים שנולדו ב-1993
BTS, the Best

***BTS, the Best*** הוא אלבום האוסף השלישי ביפנית של ההרכב הדרום קוריאני BTS. האלבום יצא לאור ב-16 ביוני 2021, על ידי חברת התקליטים יוניברסל מיוזיק יפן.

## רקע והכרזה
ב-16 בפברואר 2021, הודיעו ההרכב BTS על צאת של הסינגל בשפה היפנית, "Film Out". השיר הוא אמור לשמש כשיר הנושא בסדרה היפנית "Signal". ב-26 במרץ, הוציאה ההרכב את טיזר לווידאו קליפ של השיר והכריזו בו זמנית על צאת של אלבום חדש בשפה היפנית, *BTS, Best*. במקביל חשפו ההרכב את רשימת הרצועות. האלבום מכיל את כל המהדורות היפניות הקודמות של הלהקה מאז 2017, וגם כולל את הסינגל "Dynamite" 2020 כמסלול בונוס.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי BTS
קטגוריה:אלבומי אוסף באנגלית
קטגוריה:אלבומי אוסף ביפנית
קטגוריה:אלבומי כסף בממלכה המאוחדת
קטגוריה:אלבומי חברת יוניברסל מיוזיק יפן
פרוטקטורט חוף ניז'ר

**פרוטקטורט חוף ניז'ר** היה מדינת חסות בריטית באזור נהרות הנפט בשטח ניגריה של ימינו, הוקם במקור כ**פרוטקטורט נהרות הנפט** ב-1884 ואושר בוועידת ברלין בשנה שלאחר מכן. שמו שונה ב-12 במאי 1893, והתמזג עם השטחים החכורים של חברת רויאל ניז'ר ב-1 בינואר 1900 לפרוטקטורט דרום ניגריה.
[ימין|ממוזער|179x179 פיקסלים| [ויקטוריה, מלכת הממלכה המאוחדת|המלכה ויקטוריה על בול של פרוטקטורט חוף ניז'ר, 1894]]

קטגוריה:ניגריה: היסטוריה
קטגוריה:האימפריה הבריטית
Ain't My Fault

"**Ain't My Fault**" (בעברית: **זו לא אשמתי**) הוא סינגל של הזמרת השוודית זארה לארסון, שיצא ב-2 בספטמבר 2016. השיר מופיע באלבומה השני, *[[So Good (אלבום של זארה לארסון)|So Good]]*. בגרסת הרמיקס של השיר, שיצאה מאוחר יותר בהמשך השנה, מופיע הראפר האמריקאי ליל יאכטי. השיר גם מוצג במשחק הריקודים, *[[Just Dance 2017]]*. נכון ליוני 2021, השיר הושמע למעלה מ-377 מיליון פעמים בספוטיפיי.

## רקע
בראיון לשזאם, אמרה לארסון על הגרסה הראשונה לשיר: "הנושא הוא שאני מדברת עם בחורה על בן זוגה, ובעצם גנבתי את הגבר שלה, ואני כמו 'זו לא אשמתי שאני יותר טובה ממך'." השיר נכתב במספר שעות, בשיתוף פעולה עם MNEK, אם כי השיר מועלם לא נועד להיות סינגל. כשהשמיעה את השיר באולפן, מפיקי האלבום התלהבו מהשיר. בתגובה להתלהבות היא אמרה כי: "וואו וואי וואי אני לא יכול לשיר את זה." לאחר מכן, היא שינתה את מילות השיר כדי לשקף את ערכיה: "לעולם לא אהיה גאה בגניבת בן זוג של מישהי אחרת ושרה על זה, זה מאוד לא אני".

## וידאו קליפ
הווידאו קליפ של השיר יצא ב-30 בספטמבר 2016 בחשבון ה-Vevo הרשמי של לארסון. הווידאו קליפ ביום על ידי אמיל נאוה, וכולל בעיקר את לארסון מבצעת מהלכי ריקוד עם חברותיה. נכון ליוני 2021, לווידאו קליפ יש יותר מ-353 מיליון צפיות ביוטיוב.

## ביקורת
רובי דוו, מ-*Idolator*, אמר כי השיר הוא "סטיה סקסית מהצלילים הקודרים של 'Never Forget You' וממפוצץ הפופ החצוף של "Lush Life". הוא גם אמר כי השיר היא "באנג'ר ריהאנה" ו-"פנינה רטובה". העיתונאי נולאן פיני, מאנטרטיינמנט ויקלי, אמר כי השיר "נועז" ו-"מוכן למועדון".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי זארה לארסון
קטגוריה:שירים באנגלית
קטגוריה:שירים שנכתבו על ידי MNEK
קטגוריה:בלדות פופ
קטגוריה:סינגלים שהגיעו למקום הראשון בשוודיה
קטגוריה:שירי זהב בניו זילנד
קטגוריה:סינגלים בהוצאת אפיק רקורדס
תחנת בלורוסקאיה (קו קולצביה)

**תחנת בלורוסקאיה** (ברוסית: **Белорусская**) היא תחנת הרכבת התחתית של מוסקבה בקו קולצביה.

התחנה ממוקמת ברובע טברסקוי וקרויה על שם תחנת הרכבת בלורוסקי.

תחנת בלורוסקאיה נפתחה ב-30 בינואר 1952, והיא נחשבת לאתר מורשת של רוסיה.

התחנה מקושרת במעבר עם תחנה בשם זהה בקו זמוסקבורצקאיה.

## גלריה

קובץ:Moscow BelorusskayaKL metro entrance asv2019-06.jpg|לובי התחנה  
קובץ:Vestibule of Belorusskaya-koltsevaya metro station (Вестибюль станции Белорусская-кольцевая) (4515416830).jpg|לובי התחנה 


## קישורים חיצוניים

## הערות שוליים

בלורוסקאיה
חיים בר לפקין

**חיים בר לפקין** (1872 – 4 ביוני 1956) היה סוחר עתיקות ומראשי הקהילה היהודית בירושלים שלפני קום המדינה.

## קורות חיים
חיים לפקין נולד בחברון, ילד רביעי להוריו יצחק לפקין (הידוע בכינוי "אבו באסל"), בונה שכונות שערי ירושלים ואהל שלמה, מן השכונות היהודיות הראשונות של ירושלים מחוץ לחומה, ואיטה טוייבה (לבית שמרלינג).

בגיל שש עשרה נישא לגלה שלנק בתו של יוחנן צבי שלנק מראשי כולל הו"ד. לזוג נולדו שבעה ילדים: חנה צביה (1892–1918), פרידה (1894–1978), מרדכי אברהם (1896–1979), שלמה (1899–1973), צבי (1902–1965), יונה (1904–1960) ואדם (1914–1936).

לאחר נישואיו עבר להתגורר בעיר העתיקה בירושלים והחל לעסוק במסחר. תחילה סחר בתוצרת חקלאית, ואחר כך עבר לסחר עתיקות והרחיב את מסחרו לזירה הבינלאומית. לפקין רכש מטבעות שנמצאו באתרים עתיקים ומכר אותן למוזיאונים ברחבי העולם, ביניהם המוזיאון הבריטי. היו לו קשרים מקצועיים ואישיים עם ליאופולד המבורגר, אבי הנומיסמטיקה היהודית. כמו כן היה לו חלק נכבד בתפוצת הגניזה הקהירית. לצורך עסקיו נסע לאירופה לעיתים קרובות.

בתחילת המאה העשרים עבר חיים לפקין עם משפחתו לבית בשכונת נחלת שבעה, שהוריש חותנו יוחנן צבי שלנק. מאוחר יותר עבר עם משפחתו לבית בשכונת אהל שלמה. לאחר שבנו הצעיר אדם נהרג ב-1936 עבר עם אשתו להתגורר בתל אביב, קרוב לבניו שלמה וצבי. לאחר פטירתו נטמן בבית העלמין קריית שאול.

## פעילות ציבורית
לפקין טיפח אוסף פרטי של מטבעות יהודיים עתיקים, אותו הוריש לבית הנכות בצלאל בירושלים אותו ניהל מרדכי נרקיס. כשנפתח מוזיאון ישראל ב־1965, עבר האוסף של לפקין אליו.

לפקין, מעשירי ירושלים, נכנס לפעילות ציבורית עם פרוץ מלחמת העולם הראשונה, משפשה רעב בעיר. הוא היה חבר ב"וועד הרעב," עזר ברכישת וחלוקת מזון לתושבים, והיה בין מנהלי ומחלקי כספי הסיוע שהגיעו מיהדות ארצות הברית. כשארתור רופין הגיע לארץ עם כספי תמיכה מהתנועה הציונית, לפקין נסע איתו לחורן שבירדן, ובעזרת קשריו המסחריים עם שייחים אזוריים קנה בכספים אלה חיטה בעבור היישוב היהודי בארץ. אחרי המלחמה נבחר למועצת העיר ירושלים, כאחד הנציגים היהודים.

לפקין וגלה אשתו תרמו בקביעות למוסדות צדקה שתמכו בנזקקים.

## הערות שוליים

קטגוריה:אנשי היישוב ילידי הארץ
קטגוריה:משפחת ליפקין (פעלז)
קטגוריה:משפחת שמרלינג
קטגוריה:סוחרי עתיקות
קטגוריה:פעילי ציבור ישראלים
קטגוריה:נחלת שבעה: אישים
קטגוריה:תל אביב-יפו: אישים
קטגוריה:אישים הקבורים בבית הקברות קריית שאול
קטגוריה:חברי מועצת העיר ירושלים
קטגוריה:נדבנים ישראלים
קטגוריה:אבות שכולים: חללי מערכות ישראל
קטגוריה:ישראלים שנולדו ב-1872
קטגוריה:ישראלים שנפטרו ב-1956
מרצדס-בנץ EQT קונספט

**מרצדס-בנץ EQT קונספט** (באנגלית: **Mercedes-Benz EQT Concept**) היא מכונית קונספט חשמלית במרכב מיניוואן, בעלת שבעה מקומות, שנחשפה על ידי מרצדס-בנץ במאי 2021.

## עיצוב
העיצוב החיצוני מציג שפת עיצוב חדשה של מרצדס-בנץ, הפגוש שייך למשפחת EQ, פנסיים אחורים וקדמיים חדשים מלד. העיצוב הפנימי כמעט ולא שונה משאר דגמי מרצדס-בנץ החשמליים, אך הוא מציג מרווח גדול מאוד, ואפשרות לקפל את המושבים האחוריים.

## מפרט טכני
מרצדס לא מספקת פרטים רבים על מערכת ההנעה. מנוע חשמלי המספק כ-101 כ"ס עם סוללת ליתיום-יון בקיבולת 45 קוט"ש המספקת טווח נסיעה חשמלי של 265 ק"מ.

## קישורים חיצוניים

* 

## הערות שוליים

EQT
קטגוריה:מכוניות חשמליות
קטגוריה:מיניוואנים
קטגוריה:מכוניות קונספט
קטגוריה:דגמי מכוניות שהושקו ב-2021
Ḿ

[ממוזער| M עם [סימן הטעמה עילי בDoulos SIL]]
**Ḿ**, **ḿ** (M-אקוטי) היא אות בכתב פין-יין במנדרינית. בפין-יין סיני ḿ הוא *הטון הינגפינג* (阳平, טון עולה גבוה) של "m". 

האות הייתה בשימוש גם בגרסאות ישנות של האלפבית הסורבי ובפולנית עתיקה יותר.

באות זו משתמשים גם באלפבית הבוביי, שפה מגינאה המשוונית.

## מיפוי תווים

M
קטגוריה:סימנים דיאקריטיים
תחנת אלכסנדרובסקי סאד

**תחנת אלכסנדרובסקי סאד** (ברוסית: **Александровский сад**) היא תחנה סופית של הרכבת התחתית של מוסקבה בקו פיליובסקאיה.

התחנה ממוקמת ברובע ארבאט וקרויה על שם גן אלכסנדר. התחנה נמצאת בעומק של 7 מטר מתחת לפני הקרקע. 

תחנת אלכסנדרובסקי סאד נפתחה ב-15 במאי 1935, והיא נפתחה כחלק מהקו הראשון של רכבת התחתית במוסקבה (קו סוקולניצ'סקאיה. בשנת 1938 בוצע שינוי בקוי הרכבת התחתית והתחנה הפכה לחלק מקו ארבטסקו פוקרובסקאיה. בשנת 1953 נסגרה התחנה, שוב בשל שינוי בקווי הרכבת התחתית ובניית קטעים חדשים. היא נפתחה שוב בשנת 1958, הפעם כחלק מקו פיליובסקאיה.

במהלך קיומה הוחלף שמה של שהתחנה 4 פעמים:
* מ-15 במאי 1935 עד 24 בדצמבר 1946 - נקראה "תחנת רחוב קומינטרן"
* מ-25 בדצמבר 1946 עד 5 בנובמבר 1990 - נקראה "תחנת קליניסקאיה" (על שם מיכאיל קלינין)
* בנובמבר 1990 במשך כמה ימים נקראה "תחנת ווזדויז'נקה" (על שם רחוב ווזדויז'נקה, בו נמצאת אחת מכניסות לתחנה).
* מ-1990 ועד היום - תחנת אלכסנדרובסקי סאד

## גלריה

קובץ:AlSad vest2.jpg|לובי התחנה בבניין הספרייה הממלכתית של רוסיה 
קובץ:Воздвиженка 1, вход в станцию метро находится в доме.jpg|הכניסה לתחנה ברחוב ווזדויז'נקה 1


## קישורים חיצוניים

## הערות שוליים

אלכסנדרובסקי סאד
סיירה לאון (1961–1971)

**סיירה לאון** הייתה מדינה ריבונית עם המלכה אליזבת השנייה כראש המדינה בין העצמאות ב-27 באפריל 1961 והפיכתה לרפובליקה של סיירה לאון ב-19 באפריל 1971.

כשהסתיים השלטון הבריטי באפריל 1961, קיבלה מושבת הכתר הבריטית בסיירה לאון עצמאות מכוח חוק העצמאות של סיירה לאון 1961. אליזבת השנייה, נותרה ראש מדינת סיירה לאון ויוצגה בסיירה לאון על ידי מושל כללי.  סיירה לאון שיתפה את הריבון עם מדינות אחרות, כולל בריטניה.

## היסטוריה
ב-27 באפריל 1961 סיירה לאון קיבלה עצמאות.  בשנת 1962 זכתה מפלגת העם של סיירה לאון (SLPP) בבחירות הכלליות. מפלגת הקונגרס של כל העם (APC) התגלתה כאופוזיציה המאורגנת ביותר.  במרץ 1964 נפתחה אוניברסיטת נג'אלה. ב-28 באפריל 1964 נפטר ראש הממשלה מילטון מרגאי. אחיו, אלברט מרגאי, מונה לראש הממשלה החדש. ב-4 באוגוסט 1964 הונפק מטבע בסיירה לאון, הליאון. 

בשנת 1967 נערכו בחירות כלליות בסיירה לאון. ה-APC ניצח בפער מצומצם. בריגדיר ג'ון לנסנה, מפקד הצבא, תפס את השליטה בממשלה מיד לאחר שנשבע לראש ממשלת APC החדש, סיאקה סטיבנס. לנסנה הודח כעבור כמה ימים על ידי קציני צבא זוטרים שהזמינו את אנדרו ג'וקסון-סמית', קצין בכיר בחופשה, לחזור ולעמוד בראש ממשלה זמנית, המועצה הלאומית לרפורמה (NRC). 

בשנת 1968 הופלה NRC על ידי קציני הצבא. ג'ון בנגורה, קצין בכיר שפוטר בעבר, הוזמן לעמוד בראש הצבא. בנגורה העביר את הממשלה ל-APC בראשות סיאקה סטיבנס.  בשנת 1969 הוקמה אוניברסיטת סיירה לאון, הכוללת את מכללת מפרץ פורה ואוניברסיטת נג'לה. 

ב-19 באפריל 1971 סיירה לאון הפכה לרפובליקה עם סיאקה סטיבנס כנשיא המדינה. 

## מעבר לרפובליקה
ממוזער| נס המושל הכללי של סיירה לאון, 1961–1971
אליזבת השנייה ביקרה בסיירה לאון בין 25 בנובמבר ל-1 בדצמבר 1961, זמן קצר לאחר העצמאות.

סיירה לאון הפכה לרפובליקה בחבר העמים עם פרסום חוקת 1971 וראש הממשלה סיאקה סטיבנס הפך לנשיא הראשון של סיירה לאון.

## לקריאה נוספת

* 
* 


## הערות שוליים

קטגוריה:סיירה לאון: היסטוריה
קטגוריה:ממלכות חבר העמים הבריטי לשעבר
קטגוריה:מדינות שהוקמו ב-1961
נירבוגאט

**נירבוגאט** (בהונגרית: **Nyírbogát**) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני.

בדומה ליישובים רבים באירופה, גם אוכלוסיית נירבוגאט קטנה בעשרות השנים האחרונות, מ-3,040 תושבים בשנת 1990 עד 3,221 תושבים בשנת 2020.

הכפר ואזורו מיושבים לסירוגין מאז המאה ה-13

## יהודי נירבוגאט
יהודים ראשונים מוזכרים בנירבוגאט במפקד משנת 1747. ורובם היו סוחרים ומיעוטם בעלי משקים ובעלי מלאכה.

הקהילה היהודית התארגנה בתחילת המאה ה-19. בזמן הקרע ביהדות הונגריה בעקבות חילוקי דעות בקונגרס היהודי בשנים 1869 ו-1868 הצטרפה נירבוגאט לזרם האורתודוקסי. במקום היו חברה קדישא ומוסדות חינוך.

במלחמת העולם הראשונה נפלו בקרבות שמונה מיהודי נירבוגאט.

יחס התושבים הלא יהודים לקהילה היהודית בכפר היה עוין בדרך כלל. בתקופת הטרור לבן ברחו רבים מיהודי נירבוגאט מפחד הפורעים, וזמן מה אחר כך, חזרו לכפר.

בשנת 1938, עם פרסום "החוקים היהודיים" שהיפלו לרעה את היהודים בתחומי הכלכלה והחברה, הטילו הרשויות על היהודים גזירות כלכליות. יהודי שהתארח במקום נרצח, והרשויות המקומיות לא העמידו את הרוצח לדין.

במרץ 1944, עם כניסת הצבא הגרמני להונגריה, רוכזו יהודי נירבוגאט בבית הכנסת והועברו לנירג'האזה שם רוכזו כל יהודי המחוז. ובסוף מאי שולחו למחנה ההשמדה אושוויץ.

בתום המלחמה חזרו מאושוויץ 21 צעירות יהודיות וגבר אחד. עשרה גברים נוספים חזרו מהמחנות לעבודות כפייה. הם מצאו את בניין בית הכנסת מחולל וכלי הקודש, לרבות 12 ספרי תורה, שדודים. הבניין נמכר ובמחירו שופץ בית העלמין. חיי הקהילה לא נתחדשו והיהודים עזבו את נירבוגאט.

בדף הקהילה שנכתב בשנת 1944 במסגרת מפקד קהילות הונגריה כתבו יהודי הכפר שיש בקהילה היהודית 252 חברים ורב המקום הוא אברהם קטינה.

## לקריאה נוספת
* נירבוגאט בפנקס הקהילות הונגריה, עמוד 385
* נירבוגאט, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 271. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* עדות ניצול שואה יליד נירבוגאט
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
Just Dance 2022

**Just Dance 2022** (בעברית: **רק לרקוד 2022**) הוא משחק ריקוד, המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance".

המשחק הוכרז רשמית ב-12 ביוני 2021, בה פורסם כי תאריך צאתו יהיה ב-4 בנובמבר באותה השנה, בדומה לשאר ההוצאות של המשחקים הנוספים.

## מצבי משחק ותכונות
* **Just Dance Controller** - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית.
* **Just Dance Unlimited** - כ-700 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם.

## רשימת השירים
להלן רשימת השירים שנכללים בגרסת 2022 של המשחק:

## קישורים חיצוניים
* 

## הערות שוליים

קטגוריה:משחקי Xbox Series X/S
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי פלייסטיישן 5
קטגוריה:משחקי פלייסטיישן 4
קטגוריה:משחקי וידאו משנת 2021
קטגוריה:Just Dance (סדרת משחקי וידאו)
קטגוריה:משחקי וידאו שפותחו בצרפת
Rise (שיר של ג'ונאס בלו)

"**Rise**" הוא סינגל של הדי ג'יי והמפיק המוזיקלי הבריטי ג'ונאס בלו, בהשתתפות צמד הפופ-ראפ האמריקאי ג'ק & ג'ק . הסינגל, שיצא ב-25 במאי 2018, מופיע באלבום הראשון של ג'ונאס בלו, *Blue*, ובאלבום הראשון של ג'ק & ג'ק, *A Good Friend Is Nice*.

חידוש לשיר בהשתתפות להקת הבנות הקוריאנית-יפנית Iz*One יצא ב-9 במרץ 2019.

## וידאו קליפ
הווידאו קליפ הרשמי של השיר, שצולם ברחבי ליסבון שבפורטוגל, עלה ליוטיוב ב-15 ביוני 2018. הווידאו קליפ היה מועמד בקטגוריית "קליפ בריטי" בפרסי המוזיקה הבריטית לשנת 2019.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2019
קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
הבחירות הכלליות בבריטניה 1880

**הבחירות הכלליות בבריטניה 1880** התרחשו ב-31 במרץ–27 באפריל 1880. במהלך הבחירות ניצחה המפלגה הליברלית את המפלגה השמרנית שעד אותה העת הנהיגה את הממשלה. ראש הממשלה השמרני בנג'מין דיזראלי הפסיד במהלך הבחירות אך יריבו, ספנסר קומפטון קוונדיש הליברלי, לא נבחר לראש הממשלה במקומו. למעשה, קוונדיש והרוזן השני מגראנוויל (חבר בית הלורדים) שניהם תמכו בשיבתו של ויליאם גלאדסטון לראשות הממשלה לקדנציה שנייה. הבחירות הללו סימנו את סיום הקריירה הפוליטית ארוכת השנים של ד'יזראלי וזה פרש מהפוליטיקה זמן קצר לאחר הבחירות ונפטר שנה מאוחר יותר. היו אלו הבחירות הלפני אחרונות בהן השיגה מפלגה אחת יותר מ-50% מקולות הבוחרים. הבחירות האחרונות שבהן היה מצב שכזה היו בחירות 1931.

הבחירות עמדו בסימן משבר שפל כלכלי שאפף מעל בריטניה מאז 1878 והיו חלק מ'השפל הארוך' שהתחיל במסגרת המשבר הפיננסי של 1873. מתוך 652 המושבים בבית הנבחרים הבריטי; המפלגה הליברלית ניצחה ב-352 מושבים, המפלגה השמרנית ניצחה ב-237 מושבים ומפלגת "שלטון הבית" שדגלה בלאומיות אירית בראשותו של ויליאם שאו, ניצחה ב-63 מושבים.

## תוצאות לפי מפלגה

## קישורים חיצוניים

* הבחירות הכלליות בבריטניה 1880, פרויקט גוטנברג

קטגוריה:1880
1880
טל גן צבי

**טל גן צבי** (נולד ב-31 במאי 1981) כיהן כראש הסגל של ראש ממשלת ישראל נפתלי בנט ויועצו בין השנים 2013-2022.

## ביוגרפיה
גן־צבי נולד בחיפה. למד בישיבת נתיב מאיר, במכינה קדם-צבאית בני דוד, ושירת שלוש שנים ביחידת אגוז. לאחר סיום שירותו למד שנתיים נוספות בעלי. למד לתואר שני במשפטים לבוגרי כלכלה ומינהל עסקים בבר-אילן.

בבחירות לרשויות המקומיות בישראל ב-2008, שימש מנהל השטח בקמפיין של ניר ברקת לראשות העיר ירושלים. לאחר שניצח ברקת, מונה לעוזרו האישי.

ב-2013 הצטרף לצוות של שר הכלכלה נפתלי בנט, ומונה לראש לשכתו. ב-2015 מונה לראש המטה שלו כשר החינוך. כן ניהל את כל מערכות הבחירות בהן השתתף בנט. בנוסף, לאורך שנים מיין את הליכי הקבלה של האישים השונים עבור בנט במפלגות הבית היהודי, הימין החדש וימינה, וכן קיים קשרים עם גורמים פוליטיים רבים. גן צבי משמש כחבר דירקטוריון קרן קיימת לישראל.

לאחר הבחירות ב-2021, ניהל את המשא ומתן הקואליציוני להקמת ממשלת ישראל השלושים ושש מטעם ראש הממשלה נפתלי בנט. לאחר הקמת הממשלה, מונה לראש הסגל. במסגרת תפקידו היה אמון על גיבוש האסטרטגיה המדינית של בנט ויישומה המעשי. ב-23 במאי 2022 הודיע על כוונתו לפרוש מתפקידו.

## חיים אישיים
גן צבי נשוי לנגה (לבית ארליכמן), אב לחמישה ומתגורר במצפה אילן.

## קישורים חיצוניים
* 
* 
* 
* 
* 

## הערות שוליים

קטגוריה:ראשי הסגל בלשכת ראש הממשלה
קטגוריה:בוגרי ישיבת נתיב מאיר
קטגוריה:בוגרי מכינה קדם-צבאית בני דוד
קטגוריה:בוגרי אוניברסיטת בר-אילן: משפטים
קטגוריה:בוגרי אוניברסיטת בר-אילן
קטגוריה:דירקטורים ישראלים
קטגוריה:חברי דירקטוריון קרן קיימת לישראל
קטגוריה:לוחמי חטיבת גולני
קטגוריה:חיפה: אישים
קטגוריה:יישובים דתיים ישראליים: אישים
קטגוריה:יישובים קהילתיים: אישים
קטגוריה:מועצה אזורית מנשה: אישים
קטגוריה:ישראלים שנולדו ב-1981
יאיר הירש

**יאיר הירש** (נולד ב-26 במרץ 1976) הוא מנהל ישראלי, שימש מנכ"ל משרד הפנים ומכהן כמנכ"ל חברת אלומה קרן תשתיות (2020) בע"מ.

## ביוגרפיה
הירש גדל בחיפה ולמד בישיבת בני עקיבא נתיב מאיר בירושלים וישיבת ההסדר שבות ישראל. הוא שירת בצה"ל כקצין בסדיר ובהמשך שירת במילואים כמפקד פלוגה ומפקד גדוד בחטיבת החרמון, הוא קודם לדרגת אלוף-משנה ושירת כרמ"ט חטיבה 11. עם פרוץ מתקפת ה-7 באוקטובר 2023 הגיע לעוטף עזה יחד עם אלוף-משנה יצחק בן בשט. בקיבוץ בארי חברו לכוח מיחידת הניוד 444, שהפעיל טיגריס ממוגן, ונטלו חלק בפעולות חילוץ של אזרחים מבתיהם והעברתם לאזורים בטוחים במהלך הלחימה

הירש בוגר תואר ראשון ושני במשפטים מאוניברסיטת בר-אילן. כיהן כמנכ"ל בשתי חברות בנות בתחום המזון בקבוצת ליימן שליסל וכסמנכ"ל התפעול בקבוצת התקשורת של איש העסקים שלמה בן-צבי שכללה בין היתר את מקור ראשון, ואת החינמון ישראלי. באוגוסט 2007, פוטר מתפקידו לאחר כישלון השקת החינמון "ישראלי".

בשנים 2015–2019 כיהן כראש מטה שרת המשפטים איילת שקד. לאחר סיום תפקידו כראש מטה חזר לתחום העסקי ושימש מנכ"ל בפועל בחברת KCR המתמחה בניהול חברות שנקלעו לקשיים תזרימיים תחת נאמן בית המשפט. בנוסף כמרכז ומוביל מדיניות ופיתוח עסקי בחברות ביטחוניות. כמו כן שימש מנכ"ל חברת משק אחיה.

לאחר הקמת ממשלת ישראל השלושים ושש ב-2021 מונה למנכ"ל משרד הפנים שבראשות איילת שקד. עם כניסתו לתפקיד, מאחר שהוא מתגורר במאחז קידה במבנה שמעמדו התכנוני לא הוסדר, חתם הירש על הסדר למניעת ניגודי עניינים, בו התחייב להימנע מטיפול בנושאים הקשורים למאחז קידה ובנושאים הקשורים למקבצי בנייה שאינם מוסדרים באופן חוקי ונמצאים בתחום יהודה ושומרון, אלא באישור היועץ המשפטי של המשרד. ב-20 ביולי היועץ המשפטי לממשלה, אביחי מנדלבליט, הורה לנציבות שירות המדינה לבחון מחדש את מינויו של הירש למנכ"ל משרד הפנים, לאחר שהתברר שקיים צו הריסה נגד ביתו במאחז קידה, ולא צו להפסקת עבודות כפי שטען תחילה. בהמשך קבע מנדלבליט שניתן לאשר את מינויו של הירש למרות קיומו של צו ההריסה.

באוגוסט 2023 פורסם שהירש מונה למנכ״ל אלומה קרן תשתיות (2020) בע"מ, הנסחרת בבורסה לניירות ערך בתל אביב.

## חיים אישיים
הירש נשוי ואב לשבעה, מתגורר במאחז קידה.

## קישורים חיצוניים
* 

## הערות שוליים

קטגוריה:פעילי הבית היהודי
קטגוריה:מנכ"לי משרד הפנים
קטגוריה:יועצים פוליטיים ישראלים
קטגוריה:אלופי-משנה בצה"ל
קטגוריה:תושבי מאחזים
קטגוריה:מועצה אזורית מטה בנימין: אישים
קטגוריה:בוגרי אוניברסיטת בר-אילן: משפטים
קטגוריה:בוגרי ישיבות הסדר
קטגוריה:בוגרי ישיבת נתיב מאיר
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1976